Document ID: 31985D0204

Sklep Sveta
z dne 7. marca 1985
o sprejetju treh prilog k Mednarodni konvenciji o poenostavitvi in uskladitvi carinskih postopkov v imenu Skupnosti
(85/204/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju priporočila Komisije,
ker je Skupnost na podlagi Sklepa 75/199/EGS [1] pogodbenica Mednarodne konvencije o poenostavitvi in uskladitvi carinskih postopkov;
ker lahko Skupnost sprejme priloge k navedeni konvenciji o vnosu za domačo uporabo, dokončnem izvozu in povračilih uvoznih dajatev in davkov;
ker pa je primerno, da sprejetje spremljajo določeni pridržki zaradi upoštevanja posebnih zahtev carinske unije in zaradi trenutnega stanja na področju usklajevanja carinske zakonodaje,
SKLENIL:
Člen 1
Naslednje priloge k Mednarodni konvenciji o poenostavitvi in uskladitvi carinskih postopkov so sprejete v imenu Skupnosti ob upoštevanju navedenih pridržkov:
- Priloga B.1 o carinjenju blaga za domačo uporabo (Priloga I k temu sklepu) s splošnim pridržkom in pridržki v zvezi s pravilom 28 in priporočenima praksama 19 in 52,
- Priloga C.1 o dokončnem izvozu (Priloga II k temu Sklepu) s splošnim pridržkom in pridržki v zvezi s pravilom 21 in priporočeno prakso 10,
- Priloga F.6 o povračilu uvoznih dajatev in davkov (Priloga III k temu Sklepu) s splošnim pridržkom in pridržki v zvezi s pravilom 7.
Člen 2
Predsednik Sveta imenuje osebo, ki je pooblaščena, da v imenu Skupnosti uradno obvesti generalnega sekretarja Sveta za carinsko sodelovanje o sprejetju prilog iz člena 1 ob upoštevanju pridržkov iz istega člena.
V Bruslju, 7. marca 1985

Labels: 2
3
5